A Hallgatói Önkormányzat kezdeményezésére a volt Kossuth Lajos Tudományegyetem javára 1996-ban létesített

KOSSUTHOS HALLGATÓKÉRT ALAPÍTVÁNY (KHA)
kuratóriuma az alapító dokumentum szellemében a 2026-os évre –  pályázatot ír ki a  
Debreceni Egyetem ÁJK, BTK, IK, MK, TTK, ZK (és speciális esetben -keret függvényében- egyedi elbírálással más kari) nappali tagozatos hallgatói részére
nemzetközi tudományos konferenciákon való részvétel támogatására.

Pályázhatnak az alap-, mester-, osztatlan képzések nappali tagozatos hallgatói. Előnyt élveznek azok a pályázók, akik előadást (posztert) is tartanak a konferencián. 
Információk: https://hak.unideb.hu/kossuthos-hallgatokert-alapitvany-kha  címen.
A pályázatok benyújtásának határideje:


2026. július 10-ig, folyamatos
A pályázat benyújtásához:

· Kitöltendő az Adatlap, melyet a pályázónak alá kell írnia

· szerepeltetni kell a szakmai külföldi utazás célját (tárgyát, témáját)

· a pályázatban szerepeltetni kell a megpályázott összeget, a költségeket, támogatásokat

· a tanulmányi ösztöndíj-indexet (külön igazolás nélkül) 
· Mellékelni kell 

· a pályázat részletes indoklását

· költségtervet

· oktatói ajánlást

· rövid önéletrajzot

Megjegyzés:

-
A pályázati anyagokat pdf vagy jpg fájlokban kell elküldeni a hak@unideb.hu címre.

-
A pályázó tanévente 1 alkalommal részesülhetnek támogatásban.

-
Az utazási támogatás (költségtérítés) mértéke az adott pályázati ciklusban feltüntetett keretösszegen belül az egyes országokban való átlagos, kedvezményes utazási költség („átalány”) szerinti. 

-
A döntésről a pályázó e-mail értesítést kap, és az utalás bankszámlára történik.
-
A támogatás összegét utazási támogatás hozzájárulásként vagy - döntéskor megjelöltek szerint - 

az alapítvány nevére kiállított számla ellenében fizeti ki az alapítvány.
-
A pályázat teljesüléséről – rövid - 1 oldalas beszámolót kell küldeni e-mailen, melynek beérkezését 
követő hónap elején esedékes a támogatás 2. részlete (10 eFt).
Debrecen, 2026. június 15.
a Kossuthos Hallgatókért Alapítvány kuratóriuma
hak@unideb.hu
